
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Παράταση προθεσμιών υποβολής δηλώσεων στη ΔΟΥ 

Μοσχάτου. 1 

Παραχώρηση κατά χρήση, άνευ ανταλλάγματος, του 
Ξενία Αργοστολιού μετά του περιβάλλοντος χώρου 

στο Δήμο Αργοστολιού. 2 

Τροποποίηση απόφασης καθορισμού όρων διενέργει¬ 
ας δημόσιου διεθνή διαγωνισμού και διαδικασίας 
μέχρι την υπογραφή της σύμβασης ανάθεσης του¬ 
ριστικής αξιοποίησης για την δημιουργία ζώνης 
τουρισμού και αναψυχής στην περιοχή ΑΦΑΝΤΟΥ 

ΡΟΔΟΥ. 3 

Συμπλήρωση της 29574/97 απόφασης “Ορισμός με¬ 
λών Δ,Σ. ΕΛΟΓ". Ί 

Ορισμός δικαστικού καταστήματος και αιθουσών συνε¬ 
δριάσεων του Διοικητικού Πρωτοδικείου Τρικάλων 5 
Σύσταση Νομικού Προσώπου με την επωνυμία “ 1ος Δη¬ 
μοτικός Βρεφονηπιακός Σταθμός Δήμου Εδεσσας 6 
Σύσταση Νομικού Προσώπου με την επωνυμία 1 1ος 

Δημοτικός Παιδικός Σταθμός Δήμου Εδεσσας ... 7 

Σύσταση Νομικού Προσώπου με την επωνυμία "2ος 
Δημοτικός Παιδικός Σταθμός Δήμου Εδεσσας ’ ... 8 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αρίθ. 1039399/646/Α0 012 (1) 

Παράταση προθεσμιών υποβολής δηλώσεων στη ΔΟΥ 
Μοσχάτου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 5 του άρθρου 22 του Ν. 
2020/1992 με την οποία εξουσιοδοτείται ο Υπουργός Οι¬ 
κονομικών να παρατείνει με αποφάσεις τις προθεσμίες υ¬ 
ποβολής φορολογικών δηλώσεων. 

2. Τις διατάξεις των άρθρων 62, 64 και 107 του Ν. 
2238/1994που καθορίζουντις προθεσμίες υποβολής τοιν 
ετήσιων δηλώσεων φορολογίας εισοδήματος. 

3. Τις παρακάτω διατάξεις του Ν. 1642/86 όπως ισχύουν 
α) της παραγράφου 9 του αρ. 31. 

β) της παραγράφου 3 του αρ. 58 


γ) της παραγράφου 5 του αρ. 58α 

4. Την 1107147/1239/0006Α/4.10.1996 (ΦΕΚ922/Β) κοι¬ 
νή απόφασητου Πρωθυπουργού και Υπουργού Οικονομι¬ 
κών, με την οποία χορηγούνται αρμοδιότητες στους Υφυ¬ 
πουργούς Οικονομικών. 

5. Τα προβλήματα που ανέκυψαν κατά την υλοποίηση 
των εφαρμογών του προγράμματος ΤΑΧΙ3 στη Δημόσια 
Οικονομική Υπηρεσία Μοσχάτου. 

6. Οτι με την απόφαση αυτή δενπροκαλείται δαπάνη σε 
βάρος του κρατικού προϋπολογισμού, αποφασίζουμε: 

I. Παρατείνουμε τις προθεσμίες υποβολήςτων δηλώσε¬ 
ων φορολογίας εισοδήματος οικονομικού έτους 1998 για 
τις κατωτέρω κατηγορίες φορολογουμένων της Δ.Ο.Υ. 
Μοσχάτου, ως εξής: 

1. Για τα φυσικά πρόσωποα για τα οποία η προθεσμία υ¬ 
ποβολής της δήλωσης φορολογίας εισοδήματος λήγει 
την 3η Μαρτίου 1998, η προθεσμίαπαρατείνεται μέχρι και 
την 10η Μαρτίου 1998. 

2. Για τους υποχρέους, στη δήλωση των οποίων περι¬ 
λαμβάνονται εισοδήματα α) από μισθωτές υπηρεσίες και 
β) από συμμετοχή σε εταιρία ή κοινοπραξία ή κοινωνία 
που δεντηρεί βιβλία ή τηρεί βιβλία πρώτης ή δεύτερης κα¬ 
τηγορίας του Κώδικα Βιβλίων και Στοιχείων, η προθεσμία 
των οποίων λήγει την 17η Μαρτίου 1998, καθώς καιγ' αυ¬ 
τούς που υποβάλλουν δήλωση επειδή έχουν υπερβεί το 
εικοστό πέμπτο (25ο) έτος της ηλικίας τους και δεν υπο- 
χρεούνται από άλλη διάταξη να υποβάλλουν δήλωση σε 
διαφορετική ημερομηνία, η προθεσμία των οποίων λήγει 
την 23η Μαρτίου η προθεσμία παρατείνεται μέχρι και την 
26η Μαρτίου 1998. 

3. Προκειμένουγιατομικές εμπορικές επιχειρήσεις ή ε¬ 
λεύθερους επαγγελματίες που ασκούν ατομικά το επάγ¬ 
γελμά τους ή ομόρρυθμες και ετερρόρυθμες εταιρείες, 
κοινωνίες αστικού δικαίου που ασκούν επιχείρηση ή ε¬ 
πάγγελμα, αστικές κερδοσκοπικές ή μη εταιρείες, συμμε¬ 
τοχικές ή αφανείς, καθώς και οι κοινοπραξίες της παρα¬ 
γράφου 2 του άρθρου 2 του Κ.Β.Σ., εφόσον όλοι οι ανω¬ 
τέρω δεν τηρούν βιβλία ή τηρούν βιβλία πρώτης ή 
δεύτερης κατηγορίας του Κ.Β.Σ., οι προθεσμίες παρατεί- 
νονται, κατά περίπτωση, ως κατωτέρω: 

α) Για τους υποχρέους που το επώνυμο ή η επωνυμία 
τους, κατά περίπτωση, αρχίζει απότο γράμμα Α, μέχριτη 
10η Μαρτίου 1998, από 3 Μαρτίου, 
β} Για τους υποχρέους που το επώνυμο ή η επωνυμία 

τους, αρχίζει από τα γράμματα Β ή Γ μέχρι την 11η Μαρ¬ 
τίου 1998 από 4 Μαρτίου. 

γ) Πα τους υπόχρεους που το επώνυμο ή η επωνυμία 
τους, αρχίζει από τα γράμματα Δ ή Ε μέχρι την 12η Μαρ 
τίου 1998 από 5 Μαρτίου. 

δ) Για τους υπόχρεους που το επώνυμο ή η επωνυμία 
τους, αρχίζει από τα γράμματα Ζ έως και I μέχρι την 13η 
Μαρτίου 1998 από 6 Μαρτίου. 

ε) Για τους υπόχρεους που το επώνυμο ή η επωνυμία 
τους, αρχίζει από το γράμμα Κ μέχρι την 16η Μαρτίου 
1998 από 9 Μαρτίου. 

στ) Για τους υπόχρεους που το επώνυμο ή η επωνυμία 
τους, αρχίζει από τα γράμματα Λ ή Μ μέχρι την 17η Μαρ¬ 
τίου 1998 από 10 Μαρτίου. 

ζ) Για τους υπόχρεους που το επώνυμο ή η επωνυμία 
τους, αρχίζει απότα γράμματα Ν έως και Π, μέχρι την 18η 
Μαρτίου 1998 από 11 Μαρτίου. 

η) Γ ια τους υποχρέους που το επώνυμο ή η επωνυμία 
τους, αρχίζει από τα γράμματα Ρ ή Σ μέχρι την 19η Μαρ¬ 
τίου 1998 από 12 Μαρτίου. 

θ) Γ ια τους υποχρέους που το επώνυμο ή η επωνυμία 
τους, αρχίζει από τα γράμματα Τ έως και Ω μέχρι την 20 
Μαρτίου 1998 από 13 Μαρτίου. 

4. Γ ια τα μη κερδοσκοπικού χαρακτήρα ημεδαπά ή αλ¬ 
λοδαπά νομικά πρόσωπα δημόσιου ή ιδιωτικού δικαίου, 
στα οποία περιλαμβάνονται και τα κάθε είδους ιδρύματα, 
των οποίων η προθεσμία λήγει την 3η Μαρτίου 1998, αυ¬ 
τή παρατείνεται μέχρι και τη 10η Μαρτίου 1998. 

Οι λοιπές προθεσμίες που προβλέπονται από τις διατά¬ 
ξεις των άρθρων 62, 64 και 107 του Ν. 2238/1994, παρα¬ 
μένουν ως έχουν. 

II. Παρατείνουμε τις προθεσμπιες υποβολής περιοδι¬ 
κών και εκκαθαριστικών δηλώσεων Φόρου Προστιθέμε¬ 
νης Αξίας των υποκειμένων αρμοδιότητας της ΔΟΥ Μο¬ 
σχάτου των οποίων το τελευταίο ψηφίο του Αριθμού Φο¬ 
ρολογικού Μητρώου τους λήγει σε 7 και για τις περιοδικές 
και 4 για τις εκκαθαριστικές μέχρι 10.3.98, και ακολου¬ 
θούν ανά εργάσιμη ημέρα οι λήξεις των προθεσμιών υπο¬ 
βολής των περιοδικών και εκκαθαριστικών δηλώσεωντων 
υποκειμένων που ο Αριθμός Φορολογικού Μητρώου τους 
λήγει στα επόμενα από το 7 και το 4 ψηφία αντίστοιχα. 

III. Παρατείνουμε μέχρι 12.3.98 τις προθεσμίες υποβο¬ 
λής όλων των άλλων δηλώσεων και καταβολής φόρων, ει¬ 
σφορών και τελών χαρ/μου στη ΔΟΥ Μοσχάτου που κα¬ 
νονικά έληγαν από 3.3.98 μέχρι και 9.3.98 και δεν αναφέ- 
ρονται στις προηγούμενες παραγράφους. 

IV. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 23 Μαρτίου 1998 

Ο ΥΦΥΠΟΥΡΓΟΣ 

Γ. ΔΡΥΣ 
-♦- 

Αριθ. Τ/1515 (2) 

Παραχώρηση κατά χρήση, άνευ ανταλλάγματος, του Ξε¬ 
νία Αργοστολιού μετά του περιβάλλοντος χώρου στο 

Δήμο Αργοστολιού. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜ. ΔΙΟΙΚΗΣΗΣ & 

ΑΠΟΚΕΝΤΡΩΣΗΣ, ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη: 

Τις διατάξεις του Α Ν. 1565/50 όπως κυρώθηκε με το 


Ν.1624/51 και τροποποιήθηκε με το Ν.Δ. 4109/60 και 
201/74. 

Το άρθρο 260 του Π.Δ.410/95 «περί Κοινοτικού και Δη¬ 
μοτικού Κώδικα» (ΦΕΚ231/Α/95). 

Το Ν. 2160/93 «Ρυθμίσεις για τον Τουρισμό και άλλες 
διατάξεις» (ΦΕΚ 118/Α/19-7-93). 

Τη με αριθμό 195/205/11/22.5.97 απόφαση του Διοικη¬ 
τικού Συμβουλίου ΕΟΤ. 

Τη με αριθμό 188/1997 απόφαση του Δημοτικού Συμ¬ 
βουλίου Δήμου Αργοστολιού «περί αποδοχής των όρων 
παραχώρησης». 

Τις διατάξεις του άρθρου 29 Α του Ν. 1558/85 προστε- 
θέντος δια του άρθρου 27 του Ν. 2081/92, όπως αντικα- 
ταστάθηκε με το άρθρο 1 παρ. 2 α του Ν. 2469/97 (ΦΕΚ 
38/Α). 

Το Π.Δ. 27/1-2-96 «περί συγχώνευσης των Υπουργείων 
Τουρισμού, Ενέργειας και Τεχνολογίας και Εμπορίου στο 
Υπουργείο Ανάπτυξης» (ΦΕΚ 19/Α/1-2-96). 

Το Π.Δ. 377/96 «Διορισμός Υπουργών, Αναπληρωτή Υ¬ 
πουργού και Υφυπουργών» (ΦΕΚ 244/Α/25-9-86). 

Τη με αριθμό 1107147/1239/006 Α/4-10-96 κοινή από¬ 
φαση του Πρωθυπουργού και του Υπουργού Οικονομι¬ 
κών «περί ανάθεσης αρμοδιοτήτων στον Υφυπουργό Οι¬ 
κονομικών» {ΦΕΚ 922/Β/4-10-96). 

Τη με αριθμό ΔΙΔΚ/Φ. 1/20199/5-9-97 κοινή απόφαση 
του Πρωθυπουργού και του Υπουργού Εσωτερικών Δη¬ 
μόσιας Διοίκησης & Αποκέντρωσης «περί ανάθεσης αρ¬ 
μοδιοτήτων Υπουργού Εσωτερικών, Δημόσιας Διοίκησης 
και Αποκέντρωσης στους Υφυπουργούς Εσωτερικών, 
Δημόσιας Διοίκησης και Αποκέντρωσης» (ΦΕΚ801./Β), α¬ 
ποφασίζουμε: 

I. Παραχωρούμε κατάχρήση, άνευ ανταλλάγματος, στο 
Δήμο Αργοστολιού τα εξής ακίνητα του ΕΟΤ: 

α. Το Ξενία Αργοστολιού και έκταση εμβαδού 6.000 τ.μ. 
(όπου οι παλαιός φυλακές Αργοστολιού), που αποτυπώ- 
νεταιστο υπ' αριθ. 111/57/21946/4.3.69τοπογραφικό διά¬ 
γραμμα ΕΟΤ μετά στοιχεία Θ,Η,Ζ,Ε,Ξ,Γ,Ν,Ο,Π ,Θ και στην 
οποία ο ΕΟΤ ανέγειρε το ΞΕΝΙΑ. 

β. Την έκταση εμβαδού 7.125 τ.μ., που εφάπτεται στην 
ανωτέρω έκταση των 6.000 τ.μ. και σημειώνεται στο ανω¬ 
τέρω τοπογραφικό διάγραμμα ΕΟΤ με τα στοιχεία 
Β',Κ,Λ,Μ,Ν.Ο,Π,Θ,Β'. 

Η παραχώρηση των δύο ανωτέρω ακινήτωντου ΕΟΤ θα 
γίνει με τους εξής όρους: 

Η διάρκεια της παραχώρησης ορίζεται σε είκοσι (20) 
χρόνια με ημερομηνία έναρξης την ημερομηνία υπογρα¬ 
φής της Σύμβασης παραχώρησης. Μετά την λήξη της πα¬ 
ραχώρησης ο Δήμος υποχρεούται χωρίς να δικαιούται 
καμία αποζημίωση, να παραδώσει ανεπιφύλακτα τα πα- 
ραχωρημένα ακίνητα στον ΕΟΤ. 

Σε περίπτωση λύσης της παραχώρησης προ του συμ- 
φωνηθέντος χρόνου για λόγους που θα ευθύνεται ο Δή¬ 
μος θα πρέπει να αποδοθούν στον ΕΟΤ τα ακίνητα χωρίς 
να καταβληθεί ουδεμία αποζημίωση στον Δήμο. 

Ο Δήμος αναλαμβάνει την υποχρέωση να πυρασφαλί- 
σει με δικά του έξοδα τα παραχωρούμενα, για ποσό που 
θα ανταποκρίνεται στην πραγματική τους αξία και που θα 
καθορίζεται με απόφαση του ΕΟΤ. σε ασφαλιστική εται¬ 
ρεία που θα εγκρίνει ο ΕΟΤ. Η ασφάλιση θα γίνεται στο ό¬ 
νομα του ΕΟΤ και με διαδοχικές Συμβάσεις διάρκειας ε¬ 
νός έτους τουλάχιστον και θα καταχωρείται όρος στα πυ- 
ρασφαλιστήρια συμβόλαια ότι ο Δήμος εκχωρεί και 
μεταβιβάζει στον ΕΟΤ κάθε τυχόν απαίτησή του κατά της 

ασφαλιστικής εταιρείας και σε περίπτωση πυρκαγιάς ή 
άλλου ατυχήματος που τυχόν επισυμβεί στα ασφαλισμέ¬ 
να, η ασφαλιστική αποζημίωση θα διατίθεται αποκλειστι¬ 
κά και μόνο για την αντικατάσταση ή αποκατάσταση τους. 
Ο Δήμος θα παραδίδει στον ΕΟΤ τα πυρασφαλιστήρια 
συμβόλαια ανανέωσης με απόδειξη πληρωμής ασφαλί¬ 
στρων δέκα (10) τουλάχιστον μέρες πριν από την λήξη κά¬ 
θε προηγούμενου Συμβολαίου. 

Ο Δήμος αναλαμβάνει την υποχρέωση να εγκαταστήσει 
σύστημα πυροπροστασίας σύμφωνα με τις ισχύουσες 
πυροσβεστικές διατάξεις στο υπό παραχώρηση -ΕΝΙΑ. 

Ο Δήμος αναλαμβάνει την υποχρέωση να συντηρεί με 
δική του φροντίδα, ευθύνη και δαπάνη το ακίνητο καθόλη 
τη διάρκεια της παραχώρησης και γενικά να διατηρεί το 
λειτουργικό του επίπεδο υψηλό. 

Παρέχεται στον Δήμο η δυνατότητα σύστασης δημοτι¬ 
κής επιχείρησης και η ανάληψη από αυτήν και μόνο της 
εκμετάλλευσης των παραχωρούμενων ακινήτων, με συμ¬ 
μετοχή του Δήμου εις αυτήν κατά ποσοστό 51%τουλάχι- 
στον. Της σύστασης της Δημοτικής επιχείρησης θα προη- 
γηθεί η εκπόνηση μελέτης βιωσιμότητας κατά τις κείμε¬ 
νες διατάξεις και θα ενημερώνεται προηγουμένως 
εγγράφως ο ΕΟΤ μετην διαβίβαση εις αυτόν της σχετικής 
απόφασης του Δημοτικού Συμβουλίου και το ΦΕΚ δημο¬ 
σίευσης της απόφασης σύστασης της επιχείρησης. Απα¬ 
γορεύεται η μερική ή ολική εκμίσθωση καθώς και η κα- 
θοιονδήποτε τρόπο παραχώρηση των ακινήτων από το 
Δήμο σε τρίτους χωρίς την έγκριση του ΕΟΤ. 

Για τη ν περαιτέρω διασφάλιση των συμφερόντων του ο 
ΕΟΤ θα συνάψει σύμβαση με τον Δήμο Αργοστολιού. Πριν 
από την υπογραφή της σχετικής Σύμβασης ο Δήμος υπο- 
χρεούται να υποβάλλει προς έγκριση στον ΕΟΤ πλήρη οι¬ 
κονομοτεχνική μελέτη αξιοποίησης των ακινήτων με ε¬ 
ντοπισμό των κεφαλαίω ν που θα απαιτηθούν και των χρη¬ 
ματοδοτικών φορέων. Η μελέτη αυτή θα επισυναφθεί 
στην οικεία Σύμβαση ως παράρτημα αυτής. Η ολοκλήρω¬ 
ση των έργων αξιοποίησης θα πρέπει να γίνει εντός πε¬ 
νταετίας από την υπογραφή της οικείας Σύμβασης και οι 
εργασίες θα παρακολουθούνται από τεχνικούς του ΕΟΤ. 
Σε περίπτωση μη εμπρόθεσμης ολοκλήρωσης των έργων 
ο ΕΟΤ θα δύναται να ανακαλέσει την παραχώρηση χωρίς 
να καταβάλλει καμία αποζημίωση στον Δήμο. Οι δαπάνες 
των έργων θα βαρύνουν εξ' ολοκλήρου τον Δήμο. Από της 
σταδιακής ή πλήρους αποπεράτωσης των έργων αξιο¬ 
ποίησης βάσει της σχετικής μελέτης τούτα θα περιέρχο¬ 
νται στην κυριότητα του ΕΟΤ και θα παραμένουν επ'ωφε- 
λεία των ακινήτων και του ΕΟΤ καθόλη την διάρκεια της 
παραχώρησης και μετά την λήξη ή την καθοιονδήποτε 
τρόπο ανάκληση αυτής, χωρίς ο χρήστης να δικαιούται ο¬ 
ποιαδήποτε αποζημίωση, από οποιαδήποτε αιτία ούτε και 
κατά τις περί αδικαιολογήτου πλουτισμού διατάξεις. Ο¬ 
λες οι εργασίες θα γίνονται με αποκλειστική ευθύνη, φρο¬ 
ντίδα και έξοδα του Δήμου και όλες οι προβλεπόμενες ά¬ 
δειες θα εκδίδονται με φροντίδα και δαπάνη του χρήστη 
έστω κι αν αυτές κατά νόμο εκδίδονται στο όνομα του κυ¬ 
ρίου των ακινήτων. Σεπερίπτωση κατά την οποία ο Δήμος 
δεν εκπληρώνει τις προς τους τρίτους υποχρεώσεις του 
εκ της εκτελέσεως των έργων αξιοποίησης των παραχω- 
ρηθέντων ακινήτων, τούτο δε έχει ως αποτέλεσμα οι εν 
λόγω τρίτοι να εγείρουν οποιεσδήποτε αξιώσεις κατά του 
ΕΟΤ, τότε ο ΕΟΤ θα γνωστοποιεί αμέσως στον Δήμο τις εν 
λόγω αξιώσεις και ο Δήμος θα οφείλει να παρεμβαίνει στις 
σχετικές δίκες και να αναλαμβάνει όλες τις σχετικές υπο¬ 


χρεώσεις. Σε αντίθετη περίπτωση ο ΕΟΤ θα δικαιούται να 
ζητήσει αμέσως και αζημίως για αυτόντην ανάκληση της 
παραχώρησης. 

Όλα τα λειτουργικά έξοδα καθώς και τα πάσης φύσεως 
άλλα έξοδα που αφορούν στα παραχωρούμενα ακίνητα 
θα βαρύνουντον Δήμο καθόλη την διάρκεια της παραχώ¬ 
ρησης. 

Σε περίπτωση που διαπιστωθεί αλλαγή της χρήσης από 
την προβλεπόμενη στις σχετικές μελέτες ή αποδεδειγμέ¬ 
να κακή χρήση και λειτουργίατων ακινήτων αυτά επανέρ¬ 
χονται αυτοδίκαια, χωρίς καμία άλλη διαδικασία, στον 
ΕΟΤ. 

Σε περίπτωση λύσης της παραχώρησης για οποιονδή- 
ποτε λόγο, δηλαδή είτε με την πάροδο του συμβατικού 
χρόνου, είτε με καταγγελία της Σύμβασης παραχώρησης 
από αυτόν, τα παραχωρούμενα ακίνητα μαζί με όλα τα έρ¬ 
γα. εγκαταστάσεις, φυτείες, δένδρα κλπ που θα έχουν α- 
νεγερθεί ή δημιουργηθεί θα περιέρχονται στον ΕΟΤ χω¬ 
ρίς δικαίωμα του Δήμου για αποζημίωση για τις μέχρι τό¬ 
τε δαπάνες του ή από οποιαδήποτε άλλη αιτία. Δικαιούται 
όμως ο ΕΟΤ να αξιώσει από τον Δήμο, που αναλαμβάνει 
και την αντίστοιχη υποχρέωση, την αφαίρεση ή κατεδάφι¬ 
ση κάθε έργου, κτίσματος ή εγκαταστάσεως κλπ που κα¬ 
τασκευάσθηκε ή δημιουργήθηκε χωρίς την έγκριση του 
ΕΟΤ. 

Ο Δήμος υποχρεούται στην καταβολή κάθε δαπάνης 
συντηρήσεως του πράγματος στην καταβολή πάσης φύ¬ 
σεως τυχόν φόρων, τελών κλπ. 

Ο Δήμος οφείλει να μεριμνά σε όλη την διάρκεια της πα¬ 
ραχώρησης για την διατήρηση της κατοχής των παραχω¬ 
ρούμενων ακινήτων και να αποκρούει κάθε καταπάτηση ή 
απόπειρα καταπάτησης έχοντας όλες τις αγωγές του ίδι¬ 
ου του ΕΟΤ. το δικαίωμα της ασκήσεως των οποίων του 
παραχωρείται από τον ΕΟΤ. ευθύνεται Δε ο Δήμος απέ¬ 
ναντι στον ΕΟΤ για κάθε έστω και από ελαφρά αμέλεια 
βλάβη, μείωση ή απώλεια των δικαιωμάτων του. Οφείλει 
επίσης ο δήμος να γνωστοποιεί με έγγραφο στον ΕΟΤ κά¬ 
θε τυχόν προσβολή των δικαιωμάτων του τελευταίου ό¬ 
πως και κάθε σχετική δίκη στην οποία ο ΕΟΤ δεν υποχρε- 
ούται μεν ναπαρέμβει έχει όμως το δικαίωμα τούτο σε κά¬ 
θε στάδιο της δίκης. 

Ο ΕΟΤ δεν έχει καμία υποχρέωση αποζημίωσης για τυ¬ 
χόν ελαττώματα του πράγματος που παραχωρείται. 

Κάθε τροποποίηση των όρων της παραχώρησης θα α- 
ποδεικνύεται αποκλειστικά και μόνο με έγγραφα, απο¬ 
κλείεται δε κάθε άλλο αποδεικτικό μέσο. Η τυχόν μη έ¬ 
γκαιρη άσκηση οποιουδήποτε δικαιώματος του ΕΟΤ, έ¬ 
στω και επανειλημμένα, δεν θα σημαίνει παραίτηση από 
τα δικαιώματα του. 

Αρμόδια για την επίλυση κάθε διαφοράς που τυχόν θα 
προκύψει από την παρούσα παραχώρηση είναι τα δικα¬ 
στήρια Αθηνών. 

Η παράδοση των ακινήτων στο Δήμο θα γίνει από αρμό¬ 
δια συγκροτούμενη προς τούτο επιτροπή του ΕΟΤ, με 
πρωτόκολλο παράδοσης και παραλαβής. 

Η παράδοση του 2ου ακινήτου στον Δήμο θα γίνει μετά 
την οριστική απόφαση του Σ.τ.Ε. επί της από 30.8.94 αί¬ 
τησης ακύρωσης των Σπυρ. Αντωνάτου και λοιπών 10 εν 
συνόλω αιτούντων κατά της άρνησης της Διοίκησης να ά¬ 
ρει την συντελεσμένη αναγκαστική απαλλοτρίωση ταυ εν 
λόγω τμήματος που κηρύχθηκε μετο από 24-2/14-3-1955 
Β.Δ. και μετην προϋπόθεση ότι η παραπάνω αίτηση θα έ¬ 
χει απορριφθεί. Ο ΕΟΤ ουδεμία ευθύνη υπέχει έναντι του 

Δήμου σε περίπτωση μη υλοποίησης των αποφάσεων του 
για την παραχώρηση του εν λόγω τμήματος για οποιουσ- 
δήποτε λόγους μεταξύ των οποίων και στην περίπτωση 
της μη έκδοσης της παραπάνω απορριπτικής απόφασης 
του Σ.τ.Ε. 

Απαγορεύεται η διάθεση χρονομεριστικής μίσθωσης 
του ΞΕΝΙΑ (Ιϊιτίθ-εΐΊαιϊης). 

Κάθε παράβαση οποιουδήποτε από τους προαναφερ- 
θέντες όρους (όλοι θεωρούνται ως ουσιώδεις), παρέχει 
στον ΕΟΤ το δικαίωμα να ζητήσει ανάκληση της παραχώ¬ 
ρησης και έχει ως αποτέλεσματην υποχρέωση του Δήμου 
για άμεση απόδοση των παραχωρούμενων ακινήτων στον 
ΕΟΤ. 

II. Από τις διατάξεις της παρούσας απόφασης δεν προ- 
καλείται δαπάνη σε βάρος του προϋπολογισμού του ΕΟΤ. 

III. Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 26 Μαρτίου 1998 

ΟΙ ΥΠΟΥΡΓΟΙ 

ΥΦΥΙI ΔΗΜ Δ/ΣΗΣ & ΑΠΟΚΕΝΤΡΩΣΗΣ ΥΦΥΠ ΟΙΚΟΝΟΜΙΚΩΝ 

Λ. ΠΑΠΑΔΗΜΑΣ ΓΕΩΡΓΙΟΣ ΔΡΥΣ 

ΑΝΑΠΤΥΞΗΣ 

ΒΑΣΩ ΠΑΠΑΝΔΡΕΟΥ 

-φ- 

Αριθ. Τ/1513 (3) 

Τροποποίηση απόφασης καθορισμού όρων διενέργειας 
δημόσιου διεθνή διαγωνισμού και διαδικασίας μέχρι 
την υπογραφή της σύμβασης ανάθεσης τουριστικής 
αξιοποίησης για την δημιουργία ζώνης τουρισμού και 
αναψυχής στην περιοχή ΑΦΑΝΤΟΥ ΡΟΔΟΥ 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις των άρθρων 6, 31,33 και 41 (παράρτη¬ 
μα Ια) του Ν. 2160/93 "Ρυθμίσεις για τοντουρισμό και άλ¬ 
λες διατάξεις" “ΦΕΚ 118/Α. 

2. Τις διατάξεις του Π.Δ. 459/93 “Ανασύσταση Υπουρ¬ 
γείου Τουρισμού και Καθορισμός των αρμοδιοτήτων του” 
(ΦΕΚ193/Α). 

3. Τις διατάξεις του Π.Δ. 27/96 “Συγχώνευση των Υ¬ 
πουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης (ΦΕΚ 
19/Α). 

4. Τις διατάξεις του άρθρου 29 Α του Ν. 1558/85 προ- 
σθέταντος δια του άρθρου 27 του Ν. 2081/92, όπωςαντι- 
καταστάθηκε με το άρθρο 1 παρ. 2 ατού Ν. 2469/97 (ΦΕΚ 
38/Α). 

5. Την με αριθ. 340/4.9.1997 απόφαση ταυ ΔΣ/ΕΟΤ για 
αξιοποίηση έκτασης του ΕΟΤ στην περιοχή ΑΦΑΝΤΟΥ 
ΡΟΔΟΥ. 

6 . Την με αριθ. Τ/4047/30.10.97 απόφαση Υπουργού Α¬ 
νάπτυξης “Καθορισμός όρων διενέργειας δημόσιου διε¬ 
θνή διαγωνισμού και διαδικασίας μέχριτην υπογραφή της 
σύμβασης ανάθεσης τουριστικής αξιοποίησης για την δη¬ 
μιουργία ζώνης τουρισμού και αναψυχής στην περιοχή Α¬ 
ΦΑΝΤΟΥ ΡΟΔΟΥ (ΦΕΚ 991./Β/97). 

7. Το γεγονός ότι στον διαγωνισμό της 9.2.1998 δεν υ¬ 
πήρξε επενδυτικό ενδιαφέρον. 

8 . Το Π.Δ. 377/96 “Διορισμός Υπουργών, Αναπληρωτή 
Υπουργού και Υφυπουργών” (ΦΕΚ244/Α)., αποφασίζου¬ 
με: 


Άρθρο 1 

1 . Τροποποιούμε την με αριθ. Τ/4047/30.10.1997 από¬ 
φασή μας ως εξής: 

α. Η διάρκεια παραχώρησης (εκμίσθωσης) που προ- 
βλέπεται στην παρ. 1 του άρθρου 2 καθορίζεται σε 50 
χρόνια αντί των 38. 

β. Η τάξη των ξενοδοχείων που προβλέπεται στην περί¬ 
πτωση Γ του άρθρου 3 προσδιορίζεται ως εξής: “Ανέγερ¬ 
ση Ξενοδοχείου ΑΑή και Α'τάξης” αντί του Α ή ΑΑ'τάξης. 

2 . Κατά τα λοιπά η με αριθ. Τ/4047/30.10.97 απόφασή 
μας ισχύει ως έχει. 

3. Με την παρούσα απόφαση δεν προκαλείται επιβά¬ 
ρυνση στον κρατικό προϋπολογισμό. 

4. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μαρτίου 1998 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 
-♦- 

Αριθ. 6951 (4) 

Συμπλήρωση της 29574/5/2/97 απόφασης «Ορισμός με¬ 
λών Δ.Σ. ΕΛΟΓ» 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1) Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα» (ΦΕΚ 137/Α/85) όπως συμπληρώθηκαν 
με τη διάταξη άρθρου 27 Ν. 2081/92 (ΦΕΚ 154/Α/92) και ό¬ 
πως αντικαταστάθηκαν με το άρθρο 1 παρ. 2 Ν. 2469/97 
(ΦΕΚ 38/Α/97). 

2 ) Τις διατάξεις του άρθρου 94 Ν. 2127/93 «Εναρμόνιση 
προς το Κοινοτικό Δίκαιο κ.λ.π.» διατάξεις (ΦΕΚ 48/Α/93) 
όπως η παραγρ. 2 του ιδίου άρθρου αντικαταστάθηκε με 
το άρθρο 3 Ν. 2332/95 (ΦΕΚ 181/Α/95). 

3) Τις διατάξεις του Π.Δ/τος 226/93 «Οργάνωση του Ελ¬ 
ληνικού Οργανισμού Γάλακτος (ΕΛΟΓ)» (92/Α/93). 

4) Τη διάταξη του άρθρου 52 παρ. 2 Ν. 2538/97 
(242/Α/97). 

5) Το ότι από τις διατάξεις αυτής της απόφασης δεν 
προκαλείται δαπάνησε βάρος του Προϋπολογισμού του 
Νομικού Προσώπου του Ελληνικού Οργανισμού Γάλα¬ 
κτος (ΈΛΟΓ), αποφασίζουμε: 

Συμπληρώνουμε την αριθμ. 29574/5/2/97 απόφασή μας 
ως εξής: 

4) Αντιπρόεδρος του Διοικητικού Συμβουλίου του Ελ¬ 
ληνικού Οργανισμού Γάλακτος (ΕΛΟΓ) ορίζεται ο Δημή- 
τριος Σουλόπουλος τακτικό μέλος. 

5) Ο Αντιπρόεδρος του Διοικητικού Συμβουλίου ανα¬ 
πληρώνει τον Πρόεδρο σε όλα τα καθήκοντά του όταν ελ¬ 
λείπει απουσιάζει ή κωλύεται. 

6 ) Η θητεία του Αντιπροέδρου λήγει 14.2.2000. 

Κατά τα λοιπά ισχύει η αριθμ. 29574/5/2/97 απόφασή 
μας ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαρτίου 1998 

ο ΥΙΙΟΥΡΓΟΣ 

ΣΤΕΦ. ΤΖΟΥΜΑΚΑΣ 

Αριθ.οικ. 26310 (5) 

Ορισμός δικαστικού καταστήματος και αιθουσών συνε¬ 
δριάσεων του Διοικητικού Πρωτοδικείου Τρικάλων 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) Του άρθρου 18 παρ. 1 του Κώδικα Οργανισμού Δικα¬ 
στηρίων και κατάστασης Δικαστικών λειτουργών (Κ.Ν. 
1756/1988). 

β) Του άρθρου 29Α του Ν. 1558/1985 «Κυβέρνηση και 
Κυβερνητικά όργανα» (Α 137) όπως προσετέθηκαν με το 
άρθρο 27 του Ν. 2081/1992 <Α' 154) και τροποποιήθηκαν 
με το άρθρο 1 παρ. 2 εδ. α'του Ν. 2469/1997 (Α' 38). 

2. Το υπ’ αριθμ. 75/11.3.98 έγγραφο του Διοικητικού 
Πρωτοδικείου Τ ρικάλων. 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Δημοσίου, α¬ 
ποφασίζουμε: 

Ορίζουμε νέο δικαστικό κατάστημα του Διοικητικού 
Πρωτοδικείου Τρικάλων από 1.4.98, το κτίριο που βρίσκε¬ 
ται επί της οδού Σωκράτους 26, στα Τρίκαλα, στον πρώτο 
όροφο πολυόροφης οικοδομής. 

β) Σε ότι αφορά τις αίθουσε συνεδριάσεων του ανωτέ¬ 
ρω Δικαστηρίου, ισχύει η υπ’ αριθμ. 126342/10.11.97 α¬ 
πόφαση του Υπουργού Δικαιοσύνης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 19 Μαρτίου 1998 

Ο ΥΠΟΥΡΓΟΣ 

ΕΥΑΓΓΕΛΟΣ ΠΑΝΝΟΠΟΥΛΟΣ 

Αριθ. 1730 (6) 

Σύσταση Νομικού Προσώπου με την επωνυμία «1ος Δη¬ 
μοτικός Βρεφονηπιακός Σταθμός Δήμου Έδεσσας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 42 του Ν. 2218/94 (ΦΕΚ 
90/Τ.Α713.6.94) «Ίδρυση Νομαρχιακής Αυτ/σης, τροπο¬ 
ποίηση διατάξεων για την Πρωτοβάθμια Αυτ/ση και την 
Περιφέρεια και άλλες διατάξεις». 

2. Τις διατάξεις του άρθ. 9 του Ν. 2503/97 (ΦΕΚ 
107/τ.Α'/30.5.97) «Διοίκηση, οργάνωση, στελέχωση της 
Περιφέρειας, ρύθμιση διατάξεων για την Τοπ. Αυτ/ση και 
άλλες διατάξεις». 

3. Τις διατάξεις του άρθρου 203 του Π.Δ. 410/95 
(Δ.Κ.Κ.). 

4. Την αριθμ. 176/97 απόφαση του Δ.Σ. Έδεσσας «περί 
αποδοχής μεταβίβασης των Α' Β' Κρατικών Παιδικών 
Σταθμών και του Βρεφονηπιακού Σταθμού στο Δήμο Έ¬ 
δεσσας». 

5. Την αριθμ. Π2β/4831/18.12.97 (ΦΕΚ 
1216/τ.Β /31.12.1997) απόφαση του Υπουργού Υγείας 
Πρόνοιας «περί μεταβίβασης της κυριότητας των Α' και Β' 
Κρατικών Παιδικών και Βρεφονηπιακών Σταθμών στο Δή¬ 
μο Έδεσσας». 

6 . Την αριθμ. 10/98 απόφαση του Δ.Σ. Έδεσσας «περί 
Σύστασης Νομικού Προσώπου με την επωνυμία 1ος Δη¬ 
μοτικός Βρεφονηπιακός Σταθμός Δήμου Έδεσσας». 


7.Τιςδιατάξειςτου άρθρ. 27του Ν. 2081/92 αναφορικά 
με τον έλεγχο των δαπανών που προκαλούν οι κανονιστι¬ 
κές πράξεις, αποφασίζουμε: 

1. Θεωρούμε ότι λήφθηκε νόμιμα η αριθμ. 10/98 από¬ 
φαση του Δ.Σ. Έδεσσας με την οποία εγκρίνεται στο σύ¬ 
νολο της και κατ’ άρθρο η παρακάτω συστατική πράξη 
του ίδιου Ν.Π. του Δήμου με την επωνυμία «1ος Δημοτι¬ 
κός Βρεφονηπιακός Σταθμός Δήμου Έδεσσας». 

ΣΥΣΤΑΤΙΚΗ ΠΡΑΞΗ 

Ν.Π.Δ.Δ. με την επωνυμία «1ος Δημοτικός Βρεφονηπια¬ 
κός Σταθμός Δήμου Έδεσσας» 

Αρθρο 1 

Συνίσταται στο Δήμο Έδεσσας ίδιο Νομικό Πρόσωπο με 
την επωνυμία «1ος Δημοτικός Βρεφονηπιακός Σταθμός 
Δήμου Έδεσσας». 

Αρθρο 2 

Ο 1ος Δημοτικός Βρεφονηπιακός Σταθμός Δήμου Έ¬ 
δεσσας έχει έδρα το Δήμο Έδεσσας. 

Άρθρο 3 

Ο σκοπός του 1ου Δημοτικού Βρεφονηπιακού Σταθμού 
Δήμου Έδεσσας είναι: Η ημερήσια διατροφή, διαπαιδα¬ 
γώγηση και ψυχαγωγία νηπίων, τα οποία δεν μπορούν να 
έχουν στο οικογενειακό τους περιβάλλον την απαραίτητη 
φροντίδα, λόγω απασχόλησης των εργαζόμενων γονέων 
τους ή άλλων κοινωνικών αιτιών. 

Άρθρο 4 

Περιουσία του Νομικού Προσώπου με την επωνυμία 
«1ος Δημοτικός Βρεφονηπιακός Σταθμός Δήμου Έδεσ¬ 
σας». είναι η αναγραφόμενη στατηρούμενα από τον Κρα¬ 
τικό Σταθμό βιβλία που προβλέπονται από το άρθρο 28 
και 50της αριθμ. Γ2α/οικ. 4108/1.8.1998 απόφασης του Υ¬ 
πουργού Υγείας Πρόνοιας και Κοιν. Ασφαλίσεων (ΦΕΚ 
546/Β/2.8.1998). 

1) Ακίνητης περιουσίας (κτηματολόγιο), 2) Κινητής πε¬ 
ριουσίας (χρεόγραφα, ομολογίες κ.λπ.), 3) Αναλώσιμου 
υλικού και 4) Μη αναλώσιμου υλικού. 

Άρθρο 5 

Πόροι του Ν.Π. του 1ου Δημοτικού Βρεφονηπιακού 
Σταθμού Δήμου Έδεσσας είναι: 

α) Η ετήσια επιχορήγηση της Περ/ρειας Κεντρικής Μα¬ 
κεδονίας για την αντιμετώπιση των αναγκών λειτουργίας, 
τη συντήρηση των εγκαταστάσεων καθώς και για τη μι- 
σθοδοσίατου προσωπικού σύμφωνα με τις διατάξεις της 
παρ. 8του άρθρου 9του Ν. 2503/97 (ΦΕΚ 107/Α/30.5.97). 

β) Επιχορηγήσεις και κάθε είδους παροχή από το κρά¬ 
τος ή από οποιοδήποτε άλλο οργανισμό, νομικό ή φυσικό 
πρόσωπο, είτε απευθείας προς το Νομικό Πρόσωπο είτε 
προς το Δήμο Έδεσσας και τυχόν επιχορήγηση του Δή¬ 
μου προς το Νομικό Πρόσωπο για λογαριασμό του. 

γ) Κάθε είδους εισφορές, δωρεές, κληρονομιές και 
κληροδοσίες μετά από απόφαση αποδοχής του Διοικητι¬ 
κού Συμβουλίου. 

δ) Τυχόν συνδρομές και κάθε είδους έσοδα απάτη χρή¬ 
ση των Υπη ρεσιών του Σταθ μού. 

ε) Εισοδήματα από την περιουσία του και κάθε άλλη νό¬ 
μιμη πρόσοδος. 

Άρθρο 6 

Το Νομικό Πρόσωπο εκπροσωπείται σταΔικαστήρια και 
σε κάθε δημόσια αρχή από τον Πρόεδροτου Δ.Σ. και όταν 
αυτός απουσιάζει ή κωλύεται από τον Αντιπρόεδρο. 

Από τις διατάξεις της απόφασης αυτής δ εν προ καλείται 
δαπάνη σε βάρος του προϋπολογισμού του Δήμου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Έδεσσα, 10 Μαρτίου 1998 

Ο Γενικός Γραμματέας Περιφέρειας 
ΧΑΡ. ΣΟΦΙΑΝΟΣ 
-♦- 

Αριθ. 1728 , 

Σύσταση Νομικού Προσώπου με την επωνυμία «1ος Δη¬ 
μοτικός Παιδικός Σταθμός Δήμου Εδεσσας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 42 του Ν. 2218/94 (ΦΕΚ 
90/τ.Α'/13.6.94) «Ίδρυση Νομαρχιακής Αυτ/σης, τροπο¬ 
ποίηση διατάξεων για την Πρωτοβάθμια Αυτ/ση και την 
Περιφέρεια και άλλες διατάξεις». 

2. Τις διατάξεις του άρθ. 9 του Ν. 2503/97 (ΦΕΚ 
107/τ.Α'/30.5.97) «Διοίκηση, οργάνωση, στελέχωση της 
Περιφέρειας, ρύθμιση διατάξεων για την Τοπ. Αυτ/ση και 
άλλες διατάξεις». 

3. Τις διατάξεις του άρθρου 203 του Π.Δ. 410/95 
(Δ.Κ.Κ.). 

4. Την αριθμ. 176/97 απόφαση του Δ.Σ. Έδεσσας «περί 
αποδοχής μεταβίβασης των Α Β Κρατικών Παιδικών 
Σταθμών και του Βρεφονηπιακού Σταθμού στο Δήμο Έ¬ 
δεσσας». 

5. Την αριθμ. Π2β/4831/18.12.97 (ΦΕΚ 
1216/τ.Β/31.12.1997) απόφαση του Υπουργού Υγείας 
Πρόνοιας «περί μεταβίβασης της κυριότητας των Α' και Β' 
Κρατικών Παιδικών και Βρεφονηπιακών Σταθμών στο Δή¬ 
μο Έδεσσας». 

6 . Την αριθμ. 8/98 απόφαση του Δ.Σ. Έδεσσας «περί Σύ¬ 
στασης Νομικού Προσώπου με την επωνυμία 1ος Δημοτι¬ 
κός Παιδικός Σταθμός Δήμου Έδεσσας». 

7. Τις διατάξεις του άρθρ. 27του Ν. 2081/92 αναφορικά 
με τον έλεγχο των δαπανών που προκαλού ν οι κανονιστι¬ 
κές πράξεις, αποφασίζουμε: 

1. Θεωρούμε ότι λήφθηκε νόμιμα η αριθμ. 8/98 απόφα¬ 
ση του Δ.Σ. Έδεσσας με την οποία εγκρίνεται στο σύνολο 
της και κατ' άρθρο η παρακάτω συστατική πράξη του ίδι¬ 
ου Ν.Π .του Δήμου με την επωνυμία «1ος Δημοτικός Παι¬ 
δικός Σταθμός Δήμου Έδεσσας». 

ΣΥΣΤΑΤΙΚΗ ΠΡΑΞΗ 

Ν.Π.Δ.Δ. με την επωνυμία «1ος Δημοτικός Παιδικός 
Σταθμός Δήμου Έδεσσας» 

Άρθρο 1 

Συνίσταται στο Δήμο Έδεσσας ίδια Νομικό Πρόσωπο με 
την επωνυμία «1ος Δημοτικός Παιδικός Σταθμός Δήμου 
Έδεσσας». 

Άρθρο 2 

Ο 1 ος Δημοτικός Παιδικός Σταθμός Δήμου Εδεσσας έ¬ 
χει έδρα το Δήμο Έδεσσας, 


Αρθρο 3 

Ο σκοπός του 1ου Δημοτικού Παιδικού Σταθμού Δήμου 
Έδεσσας είναι: Η ημερήσια διατροφή, διαπαιδαγώγηση 
και ψυχαγωγία νηπίων, τα οποία δεν μπορούν να έχουν 
στο οικογενειακό τους περιβάλλον την απαραίτητη φρο¬ 
ντίδα, λόγω απασχόλησηςτων εργαζόμενων γονέωντους 

ή άλλων κοινωνικών αιτιών. 

Άρθρο 4 

Περιουσία του Νομικού Προσώπου με την επωνυμία 
«1ος Δημοτικός Παιδικός Σταθμός Δήμου Έδεσσας», εί¬ 
ναι η αναγραφόμενη στα τηρούμενα από τον Κρατικό 
Σταθμό βιβλία που προβλέπονται από το άρθρο 28 και 50 
της αριθμ. Γ2α/οικ. 4108/1.8.1998 απόφασης του Υπουρ¬ 
γού Υγείας Πρόνοιας και Κοιν. Ασφαλίσεων (ΦΕΚ 
546/Β/2.8.1998). 

1) Ακίνητης περιουσίας (κτηματολόγιο), 2) Κινητής πε¬ 
ριουσίας (χρεόγραφα, ομολογίες κ.λπ.), 3) Αναλώσιμου 
υλικού και 4) Μη αναλώσιμου υλικού. 

Αρθρο 5 

Πόροι του Ν.Π. του 1ου Δημοτικού Παιδικού Σταθμού 
Δήμου Έδεσσας είναι: 

α) Η ετήσια επιχορήγηση της Περ/ρειας Κεντρικής Μα¬ 
κεδονίας για την αντιμετώπιση των αναγκών λειτουργίας, 
τη συντήρηση των εγκαταστάσεων καθώς και για τη μι- 
σθοδοσία του προσωπικού σύμφωνα με τις διατάξειςτης 
παρ. 8του άρθρου 9 του Ν. 2503/97 (ΦΕΚ 107/Α/30.5.97). 

β) Επιχορηγήσεις και κάθε είδους παροχή από το κρά¬ 
τος ή από οποιοδήποτε άλλο οργανισμό, νομικό ή φυσικό 
πρόσωπο, είτε απευθείας προς το Νομικό Πρόσωπο είτε 
προς το Δήμο Έδεσσας και τυχόν επιχορήγηση του Δή¬ 
μου προςτο Νομικό Πρόσωπο για λογαριασμό του. 

γ) Κάθε είδους εισφορές, δωρεές, κληρονομιές και 
κληροδοσίες μετά από απόφαση αποδοχής του Διοικητι¬ 
κού Συμβουλίου. 

δ) Τυχόν συνδρομές και κάθε είδους έσοδα απότη χρή¬ 
ση των Υπηρεσιών του Σταθμού. 

ε) Εισοδή ματα από την περιο υσία του και κάθε άλλη νό¬ 
μιμη πρόσοδος. 

Άρθρο 6 

Το Νομικό Πρόσωπο εκπροσωπείται στα Δικαστήρια και 
σε κάθε δημόσια αρχή από τον Π ρόεδρο του Δ.Σ. και όταν 
αυτός απουσιάζει ή κωλύεται από τον Αντιπρόεδρο. 

Από τις διατάξειςτης απόφασης αυτής δενπροκαλείται 
δαπάνη σε βάρος του προϋπολογισμού του Δήμου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Έδεσσα, 10 Μαρτίου 1998 

Ο Γ ενικός Γ ραμματέας Περιφέρειας 
ΧΑΡ, ΣΟΦΙΑΝΟΣ 

-♦- 

Αριθ. 1729 (®) 

Σύσταση Νομικού Προσώπου με την επωνυμία «2ος Δη¬ 
μοτικός Παιδικός Σταθμός Δήμου Έδεσσας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1 . Τις διατάξεις του άρθρου 42 του Ν. 2218/94 (ΦΕΚ 

90/τ.Α'/13.6.94) «Ίδρυση Νομαρχιακής Αυτ/σης, τροπο¬ 
ποίηση διατάξεων για την Πρωτοβάθμια Αυτ/ση και την 
Περιφέρεια και άλλες διατάξεις». 

2. Τις διατάξεις του άρθ. 9 του Ν. 2503/97 (ΦΕΚ 
107/τ.Α'/30.5.97) «Διοίκηση, οργάνωση, στελέχωση της 
Περιφέρειας, ρύθμιση διατάξεων για την Τοπ. Αυτ/ση και 
άλλες διατάξεις». 

3. Τις διατάξεις του άρθρου 203 του Π.Δ. 410/95 
(Δ.Κ.Κ.). 

4. Την αριθμ. 176/97 απόφαση του Δ.Σ. Έδεσσας «περί 
αποδοχής μεταβίβασης των Α' Β' Κρατικών Παιδικών 
Σταθμών και του Βρεφονηπιακού Σταθμού στο Δήμο Έ¬ 
δεσσας». 

5. Την αριθμ. Π2β/4831/18.12.97 (ΦΕΚ 
1216/τ.Β /31.12.1997) απόφαση του Υπουργού Υγείας 
Πρόνοιας «περί μεταβίβασης της κυριότητας των Α' και Β' 
Κρατικών Παιδικών και Βρεφονηπιακών Σταθμών στο Δή¬ 
μο Έδεσσας». 

6. Την αριθμ. 9/98 απόφαση του Δ.Σ. Έδεσσας «περί Σύ¬ 
στασης Νομικού Προσώπου με την επωνυμία 2ος Δημοτι¬ 
κός Παιδικός Σταθμός Δήμου Έδεσσας». 

7. Τις διατάξεις του άρθρ. 27 του Ν. 2081/92 αναφορικά 
με τον έλεγχο των δαπανών που προκαλούν οι κανονιστι¬ 
κές πράξεις, αποφασίζουμε: 

1. Θεωρούμε ότι λήφθηκε νόμιμα η αριθμ. 9/98 απόφα¬ 
ση του Δ.Σ. Έδεσσας με την οποία εγκρίνεται στο σύνολο 
της και κατ’ άρθρο η παρακάτω συστατική πράξη του ίδι¬ 
ου Ν.Π. του Δήμου με την επωνυμία «2ος Δημοτικός Παι¬ 
δικός Σταθμός Δήμου Έδεσσας». 

ΣΥΣΤΑΤΙΚΗ ΠΡΑΞΗ 

Ν.Π.Δ.Δ. με την επωνυμία «2ος Δημοτικός Παιδικός 
Σταθμός Δήμου Έδεσσας» 

Άρθρο 1 

Συνίσταται στο Δήμο Έδεσσας ίδιο Νομικό Πρόσωπο με 
την επωνυμία «2ος Δημοτικός Παιδικός Σταθμός Δήμου 
Έδεσσας». 

Άρθρο 2 

Ο 2ος Δημοτικός Παιδικός Σταθμός Δήμου Έδεσσας έ¬ 
χει έδρα το Δήμο Έδεσσας. 

Άρθρο 3 

0 σκοπός του 2ου Δημοτικού Παιδικού Σταθμού Δήμου 
Έδεσσας είναι: Η ημερήσια διατροφή, διαπαιδαγώγηση 
και ψυχαγωγία νηπίων, τα οποία δεν μπορούν να έχουν 
στο οικογενειακό τους περιβάλλον την απαραίτητη φρο¬ 


ντίδα, λόγω απασχόλη ση ς των εργαζόμενων γονέων τους 
ή άλλων κοινωνικών αιτιών. 

Άρθρο 4 

Περιουσία του Νομικού Προσώπου με την επωνυμία 
«2ος Δημοτικός Παιδικός Σταθμός Δήμου Έδεσσας», εί¬ 
ναι η αναγραφόμενη στα τηρούμενα από τον Κρατικό 
Σταθμό βιβλία που προβλέπονται από το άρθρο 28 και 50 
της αριθμ. Γ2α/οικ. 4108/1.8.1998 απόφασηςτου Υπουρ¬ 
γού Υγείας Πρόνοιας και Κοιν. Ασφαλίσεων (ΦΕΚ 
546/Β/2.8.1998). 

1) Ακίνητης περιουσίας (κτηματολόγιο), 2) Κινητής πε¬ 
ριουσίας (χρεόγραφα, ομολογίες κ.λπ.), 3) Αναλώσιμου 
υλικού και 4) Μη αναλώσιμου υλικού. 

Άρθρο 5 

Πόροι του Ν.Π. του 2ου Δημοτικού Παιδικού Σταθμού 
Δήμου Έδεσσας είναι: 

α) Η ετήσια επιχορήγηση της Περ/ρειας Κεντρικής Μα¬ 
κεδονίας για την αντιμετώπιση των αναγκών λειτουργίας, 
τη συντήρηση των εγκαταστάσεων καθώς και για τη μι¬ 
σθοδοσία του προσωπικού σύμφωνα με τις διατάξεις της 
παρ. 8του άρθρου 9του Ν. 2503/97 (ΦΕΚ 107/Α/30.5.97). 

β) Επιχορηγήσεις και κάθε είδους παροχή από το κρά¬ 
τος ή από οποιοδήποτε άλλο οργανισμό, νομικό ή φυσικό 
πρόσωπο, είτε απευθείας προς το Νομικό Πρόσωπο είτε 
προς το Δήμο Έδεσσας και τυχόν επιχορήγηση του Δή 
μου προς το Νομικό Πρόσωπο για λογαριασμό του. 

γ) Κάθε είδους εισφορές, δωρεές, κληρονομιές και 
κληροδοσίες μετά από απόφαση αποδοχής του Διοικητι¬ 
κού Συμβουλίου. 

δ) Τυχόν συνδρομές και κάθε είδους έσοδα από τη χρή¬ 
ση των Υπηρεσιών του Σταθμού. 

ε) Εισοδήματα από την περιουσία του και κάθε άλλη νό¬ 
μιμη πρόσοδος. 

Άρθρο 6 

Το Νομικό Πρόσωπο εκπροσωπείται στα Δικαστήρια και 
σε κάθε δημόσια αρχή απότον Πρόεδρο του Δ.Σ. και όταν 
αυτός απουσιάζει ή κωλύεται απότον Αντιπρόεδρο. 

Από τις διατάξεις της απόφασης αυτής δενπροκαλείται 
δαπάνη σε βάρος του προϋπολογισμού του Δήμου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Έδεσσα, 10 Μαρτίου 1998 

Ο Γ ενικός Γ ραμματέας Περιφέρειας 
ΧΑΡ, ΣΟΦΙΑΝΟΣ 



3108 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΤΕΧ 223211 ΥΡΕΤ ΘΒ * ΡΑΧ 52 34 312 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Ολγας 188, 1ος όρ.-Τ.Κ. 546 55 (031) 423 956 

ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171307 

ΠΑΤΡΑ (061)271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 

Γ - Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΡΦΗΜΡΡϊΛΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά Βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


; Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ’ (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ, (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.!.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 

15.000 » 

70.000 

30.000 

15.000 

5.000 » 

10.000 ·> 

3.000 » 

10.000 >■ 

250.000 >· 

3.000 δρχ. 

3.500 >■ 

750 ” 

3.500 ■> 

1.500 

750 >■ 

250 » 

500 >■ 

150 » 

500 » 

12.500 »■ 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυποι το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις -άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσο 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες του κοινού λειτουργούν καθημερινά από 08.00 έως υ.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






